Document ID: 32001R1235

32001R1235
L 168/17
SLUŽBENI LIST EUROPSKE UNIJE
22.06.2001.
UREDBA KOMISIJE (EZ) br. 1235/2001
od 22. lipnja 2001.
o izmjeni Uredbe (EZ) br. 1529/2000 o utvrđivanju popisa sorata Cannabis sative L. koje ostvaruju pravo na pomoć na temelju Uredbe Vijeća (EEZ) br. 2358/71
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2358/71 od 26. listopada 1971. zajedničkoj organizaciji tržišta sjemena (1) kako je zadnje izmijenjena Uredbom (EZ) br. 2371/2000 (2), a posebno njezin članak 3. stavak 6.,
budući da:
(1)
Člankom 1. Uredbe Komisije (EZ) br. 1529/2000 (3) utvrđeno je da su sorte Cannabis sativa L. koje ostvaruju pravo na dodjelu pomoći na temelju članka 3. stavka 6. Uredbe (EEZ) br. 2358/71 one koje su navedene u Prilogu B Uredbi Komisije (EEZ) br. 1164/89 od 28. travnja 1989. o utvrđivanju detaljnih pravila o pomoći za laneno vlakno i konoplju (4). Navedena Uredba stavlja se izvan snage od 1. srpnja 2001. Uredbom Komisije (EZ) br. 245/2001 (5) o utvrđivanju detaljnih pravila za primjenu Uredbe Vijeća (EZ) br. 1673/2000 (6) o zajedničkom uređenju tržišta lana i konoplje uzgojenih za vlakna.
(2)
Kako bi se osigurala jednaka primjena pravila za dodjelu pomoći u čitavoj Zajednici u smislu Uredbe (EEZ) br. 2358/71, Uredbu (EZ) br. 1529/2000 treba izmijeniti pri čemu se kao primjer uzima popis sorti lana i konoplje uzgojenih za vlakna koji ostvaruju pravo na sustav potpora za proizvođače određenih ratarskih usjeva kako je određeno u Prilogu XII. Uredbi Komisije (EZ) br. 2316/1999 (7) kako je zadnje izmijenjena Uredbom (EZ) br. 1157/2001 (8).
(3)
Mjere predviđene ovom Uredbom u skladu su s mišljenjem Upravljačkog odbora za sjeme,
DONIJELA JE OVU UREDBU:
Članak 1.
Članak 1. Uredbe (EZ) br. 1529/2000 zamjenjuje se sljedećim:
„Sorte Cannabis sative L. koje ostvaruju pravo na pomoć na temelju članka 3. stavka 6. Uredbe (EEZ) br. 2358/71 jesu one koje su navedene u Prilogu XII. Uredbi Komisije (EZ) br. 2316/1999 (9).
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. lipnja 2001.

Labels: 17
19
6